Poolmaraton kulgeb esimesed 6 km Viljandi järve terviserajal ning esimene tõsisem tõus on Huntaugul 1,4 km kaugusel stardist. Järgnevad 10 km on valdavalt lauge profiiliga, aga erinevate teekatetega maastik: külateed, heinamaa, põllutee ja singlid Sinialliku metsas. Esimene  teeninduspunkt asub Loodis (14. km). Seejärel tõustakse piki põldudevahelist kruusateed poolmaratoni kõrgeimasse punkti, millele järgneb ettevaatust nõudev kiire laskumine. 20. km-l ühinevad maratoni ja poolmaratoni rajad, et ühiselt läbida viimased 15 kilomeetrit. Kuni 28. kilomeetrini on valdavalt harvakasutatavad kruusateed, enne 25. km tähist asub teine teeninduspunkt. Seitse viimast kilomeetrit kulgeb rada Viljandi järve kalda lähedal terviserajal, mille jooksul tuleb viimaseid jõuvarusid kasutades võtta  veel kaks viimast tõusu kõrguste vahega 30 ja 20 m. Finišikoridor on rannas Bangalo kõrval asuvate puude all.  Poolmaratoni rada numbrites: pikkus 35 km, tõusumeetreid 255, madalaim punkt 43 m (4,8. km), kõrgeim punkt 90 m (16,6. km).